Národná rada Slovenskej republiky

VIII. volebné obdobie

# Číslo: CRD-1091/2022

**1010a**

## S p r á v a

Mandátového a imunitného výboru Národnej rady Slovenskej republiky o výsledku svojich zistení pri prerokovaní žiadosti Generálnej prokuratúry Slovenskej republiky z 22. apríla 2022, evidovanej pod číslom VII/2 Gv 56/22/1000-15, o vydanie súhlasu na vzatie poslanca Národnej rady Slovenskej republiky do väzby.

 Materiál obsahuje:

1. Správu Mandátového a imunitného

výboru NR SR

1. Návrh uznesenia NR SR

Predkladá:

**Anna Andrejuvová v.r.**

predsedníčka Mandátového a imunitného výboru

Národnej rady Slovenskej republiky

Bratislava apríl 2022

S p r á v a

Mandátového a imunitného výboru Národnej rady Slovenskej republiky o výsledku svojich zistení pri prerokovaní žiadosti Generálnej prokuratúry Slovenskej republiky z 22. apríla 2022, evidovanej pod číslom VII/2 Gv 56/22/1000-15, o vydanie súhlasu na vzatie do väzby poslanca Národnej rady Slovenskej republiky

Generálna prokuratúra Slovenskej republiky doručila predsedovi Národnej rady Slovenskej republiky žiadosť evidovanú pod číslom VII/2 Gv 56/22/1000-15 zo dňa 22. apríla 2022 o vydanie súhlasu na vzatie do väzby poslanca Národnej rady Slovenskej republiky doc. JUDr. Roberta Fica, CSc. (tlač 1010).

O zvolanie Mandátového a imunitného výboru Národnej rady Slovenskej republiky požiadal predseda Národnej rady Slovenskej republiky v zmysle § 141 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vo veci žiadosti o vydanie súhlasu na vzatie poslanca Národnej rady Slovenskej republiky do väzby podľa čl. 78 ods. 3 Ústavy Slovenskej republiky.

Mandátový a imunitný výbor Národnej rady Slovenskej republiky prerokoval predmetnú žiadosť na 24. schôdzi výboru dňa 27. apríla 2022. V zmysle § 141 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov poslancovi, ktorého sa žiadosť týka umožní zúčastniť sa na rokovaní výboru a vyjadriť sa o žiadosti. Poslanec Národnej rady Slovenskej republiky doc. JUDr. Robert Fico CSc. bol o zvolaní Mandátového a imunitného výboru Národnej rady Slovenskej republiky písomne informovaný.

Na schôdzi Mandátového a imunitného výboru Národnej rady Slovenskej republiky bol prítomný predseda Národnej rady Slovenskej republiky Boris Kollár. V súlade s § 57 ods. 3 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov sa rokovania výboru zúčastnili:

- na základe poverenia generálneho prokurátora Slovenskej republiky, ktorý pri pôsobnosti uvedenej v ustanovení § 13 ods. 4 zákona o prokuratúre, konal v mene generálneho prokurátora Slovenskej republiky JUDr. Ladislav Masár, poverený výkonom funkcie zástupcu špeciálneho prokurátora Úradu špeciálnej prokuratúry Generálnej prokuratúry SR, JUDr. Matúš Harkabus, prokurátor Úradu špeciálnej prokuratúry Generálnej prokuratúry SR,

- JUDr. Dávid Lindtner a JUDr. Svetozár Chabada právni zástupcovia poslanca Národnej rady Slovenskej republiky doc. JUDr. Roberta Fica, CSc.

- a poslanci, ktorí nie sú členmi Mandátového a imunitného výboru Národnej rady Slovenskej republiky.

Poslanec Národnej rady Slovenskej republiky doc. JUDr. Robert Fico CSc. sa rokovania výboru nezúčastnil.

JUDr. Ladislav Masár odôvodnil žiadosť Generálnej prokuratúry SR. K žiadosti Generálnej prokuratúry SR sa vyjadril právny zástupca poslanca Národnej rady Slovenskej republiky JUDr. Dávid Lindtner.

JUDr. Matúš Harkabus a JUDr. Ladislav Masár odpovedali na otázky členov výboru, ktoré vyplynuli z rozpravy.

Mandátový a imunitný výbor Národnej rady Slovenskej republiky pri prerokovaní žiadosti o vydanie súhlasu na vzatie do väzby poslanca Národnej rady Slovenskej republiky dôsledne rešpektoval skutočnosť, že nie oprávnený rozhodovať o otázke viny poslanca z trestného činu.

 Mandátový a imunitný výbor Národnej rady Slovenskej republiky na základe žiadosti Generálnej prokuratúry Slovenskej republiky o vydanie súhlasu na vzatie do väzby poslanca Národnej rady Slovenskej republiky a na základe výsledkov rozpravy, hlasoval o návrhu uznesenia výboru, ktorý predložila predsedníčka výboru Anna Andrejuvová. Výbor konštatoval, že v prípade žiadosti Generálnej prokuratúry SR z 22. apríla 2022, evidovanej pod číslom, VII/2 Gv 56/22/1000-15 o vydanie súhlasu na vzatie do väzby poslanca Národnej rady Slovenskej republiky doc. JUDr. Roberta Fica, CSc. bola žiadosť odôvodnená a podaná oprávnenou osobou a teda spĺňa všetky náležitosti predpísané Ústavou Slovenskej republiky a príslušnými zákonmi a odporúča Národnej rade Slovenskej republiky, aby v súlade s čl. 78 ods. 3 Ústavy Slovenskej republiky a podľa § 2 ods. 3 písm. f) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **vydala súhlas**na vzatie do väzby poslanca Národnej rady Slovenskej republiky doc. JUDr. Roberta Fica, CSc.;

Mandátový a imunitný výbor Národnej rady Slovenskej republiky návrh uznesenia schválil. Súčasne poveril predsedníčku výboru vypracovať návrh Správy Mandátového a imunitného výboru Národnej rady Slovenskej republiky a v zmysle § 141 ods. 3 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predložiť schválenú správu o výsledku svojich zistení spolu s návrhom na uznesenie Národnej rady Slovenskej republiky.

 Správa Mandátového a imunitného výboru Národnej rady Slovenskej republiky o výsledku svojich zistení pri prerokovaní žiadosti Generálnej prokuratúry Slovenskej republiky z 22. apríla 2022, evidovanej pod číslom VII/2 Gv 56/22/1000-15, o vydanie súhlasu Národnej rady Slovenskej republiky na vzatie do väzby poslanca Národnej rady Slovenskej republiky (tlač 1010a) bola schválená uznesením výboru č. 30 z 27. apríla 2022.

NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VIII. volebné obdobie

# U Z N E S E N I E

Národnej rady Slovenskej republiky

z ............ 2022

k Správe Mandátového a imunitného výboru Národnej rady Slovenskej republiky o výsledku svojich zistení pri prerokovaní žiadosti Generálnej prokuratúry Slovenskej republiky z 22. apríla 2022, evidovanej pod číslom VII/2 Gv 56/22/1000-15, o vydanie súhlasu Národnej rady Slovenskej republiky na vzatie do väzby poslanca Národnej rady Slovenskej republiky (tlač 1010).

**Národná rada Slovenskej republiky**

po oboznámení sa zo žiadosťou Generálnej prokuratúry Slovenskej republiky z 22. apríla 2022, evidovanej pod číslom VII/2 Gv 56/22/1000-15, o vydanie súhlasu Národnej rady Slovenskej republiky na vzatie do väzby poslanca Národnej rady Slovenskej republiky doc. JUDr. Roberta Fica, CSc. (tlač 1010) a  na základe predloženej správy Mandátového a imunitného výboru Národnej rady Slovenskej republiky o výsledkoch svojich zistení k uvedenej žiadosti (tlač 1010a)

v súlade s čl. 78 ods. 3 Ústavy Slovenskej republiky, podľa § 2 ods. 3 písm. f) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **v y d á v a  s ú h l a s**

na vzatie do väzby poslanca Národnej rady Slovenskej republiky doc. JUDr. Roberta Fica, CSc. na základe žiadosti Generálnej prokuratúry Slovenskej republiky z 22. apríla 2022, evidovanej pod číslom VII/2 Gv 56/22/1000-15.